Translate the text from Welsh to English.



 
Nod y cynigion, a luniwyd ar y cyd ac a lansiwyd at ddibenion ymgynghori, yw creu sector cryf a ffyniannus sy'n cael ei gydnabod ledled y byd am ei ragoriaeth, ac sydd ag un o'r cadwyni cyflenwi mwyaf cyfrifol yn y byd ar lefel amgylcheddol a chymdeithasol. Aed ati i baratoi'r ymgynghoriad ar y cyd â'r diwydiant. 


Mae'r cynllun newydd ar gyfer 2020\-26 yn adeiladu ar y cynllun presennol *'Tuag at Dwf Cynaliadwy'*, sydd wedi gweld y sector bron yn cyrraedd ei darged uchelgeisiol o drosiant o £7 biliwn yn gynnar.  


Mae'r ymgynghoriad yn nodi sut y bydd Llywodraeth Cymru a Bwrdd Diwydiant Bwyd a Diod Cymru yn cydweithio â'r sector er mwyn cyflawni tri nod allweddol:


* **datblygu busnes** ‒ Ehangu cwmpas a gwerth y sector, a gwella cynhyrchiant busnesau
* **sicrhau budd i'n pobl a'n cymdeithas** ‒ Bod ein cymorth a'n buddsoddiad yn helpu busnesau i sicrhau manteision ehangach drwy waith teg, drwy feithrin sgiliau a thrwy ddefnyddio adnoddau mewn ffordd gynaliadwy
* **hyrwyddo Cymru fel gwlad bwyd** – tynnu sylw at ein sector, gan adeiladu ar lwyddiant Blas Cymru er mwyn creu masnach a chyfleoedd newydd yn y farchnad, gan ddatblygu a chyflawni'n safonau uchel a dathlu llwyddiant


Yr hyn sy'n ganolog i'r cynigion yw'r syniad bod llwyddiant yn y sector bwyd a diod yn arwain at lwyddiant ehangach ac at fanteision i'n pobl, i'n cymunedau, ac i'n hamgylchedd ehangach.  


Mae'r cynigion yn adeiladu ar y ffaith bod bwyd wedi cael ei enwi'n rhan o economi sylfaenol Cymru ac yn rhan o ffyniant ein cenedl. Mae'r ymgynghoriad yn cynnig targedau a dangosyddion a fydd yn hyrwyddo ymdrech ac yn rhoi amcan o hynt y gwaith a wneir yn y maes hwn. 


Mae sector bwyd a diod o Cymru wedi tyfu'n sylweddol ers i 'Tuag at Dwf Cynaliadwy' gael ei gyhoeddi yn 2013, gan gynnwys:


* trosiant uwch o £6\.8 biliwn, o gymharu â £5\.7 biliwn yn 2013
* 16 o gynhyrchion ag enwau bwyd gwarchodedig, o gymharu â 5 yn 2013, a
* Gwerth £539 miliwn o allforion, o gymharu â £399m yn 2013


Bydd yr ymgynghoriad newydd yn dod i ben ar 15 Hydref 2019\.


Dywedodd y Gweinidog:  



> "Mae gan ein diwydiant bwyd a diod hanes o lwyddiant yng Nghymru.  Mae'n tyfu ac mae gennym broffil mwy amlwg. Mae yna ewyllys ac egni  amlwg i adeiladu ar lwyddiant ein Cynllun Gweithredu presennol ac i roi'r sector yn y lle gorau posibl ar gyfer y dyfodol. 
> 
> 
> "Yr hyn sydd wrth wraidd ein llwyddiant yw partneriaeth go iawn rhwng Bwrdd Diwydiant Bwyd a Diod Cymru, busnesau, arbenigwyr technegol, a'r llywodraeth.  Mae'r Bwrdd wedi cynnig arweiniad a chyngor gwerthfawr, a dwi'n edrych 'mlaen at barhau i gydweithio'n agos ag e' a'r diwydiant yn ystod cam nesaf y gwaith.  
> 
> 
> "Mae ansicrwydd a heriau'n ein hwynebu yn sgil Brexit, ond mae'n sector bwyd a diod yn dechrau o le da. Bydd Brexit yn amharu'n sylweddol arnon ni ‒ mae'n hollbwysig ein bod yn goresgyn yr heriau a fydd yn ein hwynebu, er enghraifft, sut i wella cynhyrchiant, sut i ddenu gweithlu ac i fuddsoddi ynddo, a sut i sicrhau bod ein rhwydweithiau a'n systemau’n fwy cadarn mewn byd ansicr. 
> 
> 
> "Gall Cymru ddatblygu'n genedl o fri ym maes gweithgynhyrchu bwyd a diod mewn ffyrdd a fydd yn fuddiol i'n pobl ac i'n gymdeithas gyfan. Mae'r cynllun gweithredu dwi'n ei lansio heddi' yn nodi sut byddwn ni'n cyflawni hynny. Mae wedi cael ei baratoi ar y cyd â'r bwrdd, gan gydweithio'n glos â'r diwydiant. Hoffwn i annog pawb sydd, fel fi, am weld sector cryf a bywiog, i ymateb i'r ymgynghoriad ac i rannu eu barn â ni."


Dywedodd Andy Richardson, Cadeirydd Bwrdd Diwydiant Bwyd a Diod Cymru: 



> "Mae'r twf a welwyd yn ddiweddar yn sector Bwyd a Diod Cymru wedi bod yn gwbl syfrdanol, ond nid drwy hap a damwain y gwelwyd yn llwyddiant hwnnw. Mae wedi bod yn ffrwyth cydweithio gwirioneddol effeithiol rhwng y diwydiant a Llywodraeth Cymru, yn ffrwyth syniadau da a phenderfyniad ar ran pawb i wneud gwahaniaeth go iawn. 
> 
> 
> "Fy uchelgais i yw gweld sector Bwyd a Diod Cymru yn parhau i dyfu ond gan sicrhau ar yr un pryd ein bod yn gofalu am ein cymdeithas a'r amgylchedd. Hoffwn i annog pawb yn y diwydiant i gynnig adborth cadarnhaol am y cynllun drafft er mwyn sicrhau bod ein cynllun terfynol yn un uchelgeisiol a hynod effeithiol, a bod yr holl randdeiliaid yn credu ynddo ac yn ymrwymo i'w wireddu."







Translation:


 
The joint proposals, launched for consultation, aim to create a strong and vibrant sector, globally renowned for its excellence, with one of the most environmentally and socially responsible supply chains in the world. The consultation has been co\-designed with the industry.


The new plan for 2020\-26 builds on the current plan ‘Towards Sustainable Growth’*,* which has seen the sector come close to meeting its ambitious target of a £7 billion turnover early.


The consultation sets out how the Welsh Government and Food and Drink Wales Industry Board will work collaboratively with the sector to achieve 3 key aims:


* **developing business** \- To grow the sector’s scale and value, and businesses’ productivity
* **benefitting our people and society** \- That our support and investment will help businesses provide wider benefits through fair work, developing skills and using resources sustainably
* **promoting Wales as a food nation** – to showcase our sector, growing on the success of Blas Cymru to open up trade and new market opportunities, developing and living our high standards and celebrating success


At the heart of proposals is the idea that success in the food and drink sector means wider success and benefits for people, our communities, and our wider environment. 


The proposals build on the identification of food being part of Wales’ foundational economy and our nation’s prosperity. The consultation proposes targets and indicator measures which will both challenge effort and provide a guide to progress. 


The Welsh food and drink sector has seen considerable growth since the publication of ‘Towards Sustainable Growth’ in 2013, including:


* a £6\.8 billion turnover, up from £5\.7 billion in 2013
* 16 protected name products, up from 5 in 2013, and
* £539 million of exports, up from £399 million in 2013


The new consultation runs until 15 October 2019\.


The minister said:  



> “Our food and drink sector is a Welsh success story. It is growing in scale and our profile is rising. There is a clear will and dynamism to build on the success of our current Action Plan and put the sector in the best position for the future.
> 
> 
> “At the heart of our success has been a true partnership between the Food and Drink Wales Industry Board, business, technical experts, and government. The Board has provided leadership and valued advice and I look forward to continuing to work closely with them and the industry on the next phase of work.
> 
> 
> “We face uncertainty and challenges from Brexit but our food and drink sector starts from a good place. Brexit will be a big disruptor \- overcoming challenges such as how to improve productivity, how to attract and invest in our workforce and how to make our networks and systems more resilient in an uncertain world will be key.
> 
> 
> “Wales can develop as a food and drink manufacturing nation of renown in ways which benefit our people and society as a whole. The action plan I am launching today sets out how we will achieve this. It has been co\-designed with the board, working closely with the industry. I urge everyone who, like me, want to see a strong and vibrant sector to get involved and share their views with us.”


Andy Richardson, Chair of the Food and Drink Wales Industry board, said: 



> “Our recent growth in the Welsh Food \& Drink sector has been simply stunning but this success has not happened by chance. It has been the fruit of really effective collaboration between industry and the Welsh Government, smart thinking and a determination by all those involved to really make a difference.
> 
> 
> “I have an ambition for Welsh Food \& Drink to continue on our growth trajectory whilst ensuring that we care for our society and the environment. I would encourage everyone in the industry to provide constructive feedback to the draft plan to ensure our final plan is ambitious and highly effective whilst ensuring all stakeholders really believe in and commit to its delivery.”